Publication: Magyar Közlöny
Issue: MK-1999-75 (Year: 1999, Number: 75)
Era: 1990-2004
Section: 
Paragraph Index: 8

(3) a) Jelen Megállapodás értelmében ingaforgalomnak azon szállítási szolgáltatás minősül, amelynek során utasok előre kialakított csoportjait többszöri oda- és visszaúton, mindig azonos kiindulópontról mindig azonos célállomásra szállítják. Az utasok vagy azon állam állampolgárai, amelyben az ingajárati forgalmat lebonyolító jármű bejegyzésre került, vagy pedig egy harmadik államéi, akik a mindenkori másik Szerződő Fél államának repülőteréről vagy belvízi hajókikötőjéről kerülnek elszállításra, vagy akik meghívásra utaznak a jármű bejegyzése szerinti Szerződő Fél államának területére, melynek során a szállítási költségeket a meghívó fizeti. Minden utascsoport, amely közösen bonyolította le az odautazást, egy későbbi járat keretében közösen utazik vissza a kiindulási állomásra.

Source: https://magyarkozlony.hu/hivatalos-lapok/fad0dbed7ab9aacfdb00adc6ccff7253a33554e9/dokumentumok/7408aac03198b7ac9c2bb39c98cd0e4b5d02aa9b/letoltes